3. ลักษณะการประกอบธุรกิจ

ประเภทของธุรกิจ

กลุ่มฯ ดำเนินธุรกิจให้บริการใน 3 สายธุรกิจหลัก ได้แก่

(1) Shipper Owned Container หรือ SOC

(2) Carrier Owned Container หรือ COC

(3) การให้บริการที่สร้างมูลค่าเพิ่มในด้านโลจิสติคส์

ยอดขนส่งตู้สินค้า

ปี 2555 ถือเป็นปีที่ท้าทายสำหรับอุตสาหกรรมการขนส่งสินค้าทางทะเล
เนื่องจากสายการเดินเรือยังต้องรับมือกับกำลังขนส่งที่เติบโตอย่างมาก ณ สิ้นปี 2555
ผู้ประกอบการทั่วโลกจอดเรือทิ้งสมอ คิดเป็นกำลังขนส่งส่วนเกินที่ทิ้งสมอประมาณ 815,969 ทีอียู
เพิ่มขึ้นร้อยละ141 เทียบกับกำลังขนส่ง 338,575 ทีอียูเมื่อสิ้นปี 2554

ยอดขนส่งรวมของธุรกิจประเภท COC และประเภท SOC ลดลงร้อยละ 4.5
ในขณะที่อัตราการใช้กำลังบรรทุกเพิ่มขึ้นเล็กน้อยจากร้อยละ 114 ในปี 2554 เป็นร้อยละ115 ในปี
2555 จากการปรับเส้นทางบริการที่ไม่ทำกำไร

[]

การขนส่งตู้สินค้าจำแนกตามแหล่ง

ในปี 2555 กลุ่มฯ ได้ปรับโครงสร้างสายงานธุรกิจในสำนักงานใหญ่ โดยจัดตั้งหน่วยงานพิเศษ SOC
Sales Solution (SSS) เพื่อเสริมสร้างสัมพันธภาพและความร่วมมือกับลูกค้า SOC
ให้มากขึ้นเพื่อยกระดับการให้บริการและเพิ่มโอกาสให้กับธุรกิจประเภท COC

สำหรับธุรกิจประเภท SOC การขนส่งสินค้าระหว่างเมืองท่าหลักของภูมิภาค
ยังคงกระจุกตัวอยู่แถบเมืองท่าศูนย์กลาง อันได้แก่ สิงคโปร์ ฮ่องกง และดูไบ
โดยกองเรือฟีดเดอร์ทำการขนส่งตู้สินค้าระหว่างเมืองท่าใกล้เคียงสู่เมืองท่าศูนย์กลางเหล่านี้
นอกจากนี้ กลุ่มฯ ยังขนส่งตู้สินค้าระหว่างเมืองท่าต่างๆ ทั่วทั้ง 5 ภูมิภาคในเครือข่ายการให้บริการ
แผนภูมิต่อไปนี้ (Figure 1) แสดงปริมาณการขนส่งตู้สินค้าของธุรกิจประเภท SOC
แยกตามเมืองท่าต้นทาง

[]

สำหรับธุรกิจประเภท COC ประเทศที่มีปริมาณสินค้าส่งออกสูงสุด 3 อันดับแรก ได้แก่ จีน ไทย
และอินเดีย มีปริมาณรวมกันร้อยละ 59 ของปริมาณขนส่งทั้งหมด ตามแผนภูมิต่อไปนี้ (Figure 2)

[]

กำลังบรรทุก เครือข่ายการให้บริการ และการจัดสรรกำลังลำเลียงของกองเรือ

ในปี 2555 กลุ่มฯ มีกองเรือคอนเทนเนอร์ประจำการ 42 ลำ และมีกำลังบรรทุกต่อปี 1.98
ล้านทีอียู ในจำนวนเรือทั้ง 42 ลำนั้น กลุ่มฯ เป็นเจ้าของ 33 ลำ ส่วนอีก 9 ลำเป็นเรือที่กลุ่มฯ
ได้ทำสัญญาชาร์เตอร์ โดยมีระยะเวลาของสัญญาต่างกันออกไป
กลยุทธ์การบริหารกำลังลำเลียงโดยการทำสัญญาชาร์เตอร์เรือเข้ามาเสริมระวาง
เป็นวิธีการที่สายการเดินเรือส่วนใหญ่ใช้เพื่อเพิ่มความคล่องตัวในการให้บริการ
เมื่อกำลังบรรทุกจากเรือที่เป็นเจ้าของนั้นไม่เพียงพอกับปริมาณความต้องการ
การทำสัญญาชาร์เตอร์เรือเข้ามาเสริมกำลังบรรทุกช่วยรองรับปริมาณการขนส่งสินค้าส่วนเพิ่มได้

อัตราการใช้กำลังบรรทุก (Utilization) ของกลุ่มฯ โดยเฉลี่ยในปี 2555 อยู่ที่ร้อยละ 115
เทียบกับร้อยละ 114 ในปี 2554

กองเรือและการจัดสรรกำลังลำเลียงของกองเรือ

+---------------------+--------+-------+------+-------+-------+------+
| กองเรือ              | จำ     | 2555  | ร    | จำน   | 2554  | ร    |
|                     | นวนเรือ |       | ้อยละ | วนเรือ |       | ้อยละ |
| (กำลังบรรทุก)         |        | กำลัง  |      |       | กำลัง  |      |
|                     |        | บรรทุก |      |       | บรรทุก |      |
|                     |        | (ทีอียู) |      |       | (ทีอียู) |      |
+---------------------+--------+-------+------+-------+-------+------+
| เรือที่กลุ่มฯ เป็นเจ้าของ  | 33     | 4     | 68   | 34    | 4     | 86   |
|                     |        | 2,140 |      |       | 2,780 |      |
+---------------------+--------+-------+------+-------+-------+------+
| เรือชาร์เตอร์          | 9      | 1     | 31   | 4     | 6,647 | 13   |
|                     |        | 9,090 |      |       |       |      |
+---------------------+--------+-------+------+-------+-------+------+
| ซื้อระวาง (slot )     |        | 510   | 1    |       | 130   | 0    |
+---------------------+--------+-------+------+-------+-------+------+
| จำนวนเรือที่ประจำการ   | 42     | 6     | 100  | 38    | 4     | 100  |
|                     |        | 1,740 |      |       | 9,557 |      |
+---------------------+--------+-------+------+-------+-------+------+

กลุ่มฯ จัดสรรกำลังลำเลียงของกองเรือทั้งภายในและระหว่าง 5 ภาคบริการ
และบริหารกำลังลำเลียงให้มีความคล่องตัว
โดยการทำสัญญาชาร์เตอร์เรือเข้ามาเสริมกำลังลำเลียงบ้าง ซื้อระวางบ้าง
รวมทั้งการจัดสรรเรือขนาดต่างๆ
ในแต่ละเส้นทางและปรับการให้บริการที่สอดคล้องกับรูปแบบการค้าที่เปลี่ยนแปลงไป

[]

เส้นทางเดินเรือของกลุ่มฯ มีเครือข่ายการให้บริการเชื่อมโยงเส้นทางการค้าหลักจากประเทศต่างๆ
ในระหว่างภูมิภาคเอเชียเหนือ ภูมิภาคเอเชียตะวันออกเฉียงเหนือ ภูมิภาคเอเชียตะวันออกเฉียงใต้
คาบสมุทรเอเชียใต้ ตะวันออกกลาง และออสเตรเลีย

นอกจากนี้ กลุ่มฯ
ยังให้บริการขนส่งสินค้าในเส้นทางรองภายในและระหว่างภูมิภาคเหล่านี้เพื่อเสริมเส้นทางหลัก ทั้งนี้
กลุ่มฯ ให้บริการทั้งสิ้นรวม 28 เส้นทาง ทั้งเส้นทางของกลุ่มฯ
เองและเส้นทางที่ให้บริการร่วมกับสายเรือพันธมิตร รวมทั้งการแลกระวางระหว่างกัน

เส้นทางเดินเรือหลักและความถี่ของการให้บริการ

เส้นทางเดินเรือหลักและความถี่ของการให้บริการ ณ เดือนธันวาคม 2555

[]

สภาวะอุตสาหกรรม

  กำลังบรรทุกล้นตลาดยังคงเป็นอุปสรรคต่อการดำเนินธุรกิจขนส่งสินค้าทางทะเลในปี 2555 ณ
  สิ้นเดือนธันวาคม 2555 กองเรือคอนเทนเนอร์ทั่วโลกมีจำนวนถึง 5,047 ลำ
  และมีกำลังบรรทุกรวม 16.21 ล้านทีอียู เพิ่มขึ้นร้อยละ 6 จากปี 2554

แนวโน้มกำลังกองเรือทั่วโลกสำหรับเรือคอนเทนเนอร์ขนาดต่างๆ แสดงไว้ดังนี้

[]

ที่มา: วารสาร Containerisation International ฉบับเดือนกุมภาพันธ์ 2556

  แม้ว่ากำลังบรรทุกเพิ่มขึ้น
  สายการเดินเรือต่างประสบความสำเร็จในการปรับขึ้นอัตราค่าระวางในช่วงครึ่งแรกของปี 2555

  ดัชนีค่าระวางเฉลี่ยของประเทศจีน ทั้ง China Containerized Freight Index (CCF)
  และ Shanghai Containerized Freight Index (SCF)
  แสดงค่าระวางที่ปรับขึ้นสูงสุดเป็นประวัติการณ์ในเดือนพฤษภาคม ในอัตรา 1,336 เหรียญสหรัฐ
  ต่อทีอียู และ 1,501 เหรียญสหรัฐ ต่อทีอียู ตามลำดับ

[]

ปัจจัยหลัก 2 ประการต่อความสำเร็จในการปรับขึ้นค่าระวาง ได้แก่
การปรับกำลังบรรทุกส่วนเกินจากเส้นทางเอเซียตะวันออกไกล ไปยุโรป (ลดกำลังบรรทุกร้อยละ
14 ตั้งแต่เดือนกรกฎาคม 2554 – มีนาคม 2555) และความพยายามอย่าง
ต่อเนื่องของบรรดาสายการเดินเรือในการปรับอัตราค่าระวางหลังจากได้รับความเดือดร้อนจากค่าระวางที่อ่อนตัวลงในปี
2554

อย่างไรก็ตาม
สถานการณ์การแข่งขันที่กดดันอัตราค่าระวางได้เกิดขึ้นในช่วงครึ่งหลังของปีท่ามกลางวิกฤตหนี้ในกลุ่มประเทศยุโรป
และการอ่อนตัวของค่าเงินรูปีอินเดียซึ่งมีผลกระทบโดยตรงต่ออัตราค่าระวางของกลุ่มฯ
สำหรับการให้บริการในเส้นทางหลักระหว่างซีกโลกตะวันออก-ตะวันตก
ตลาดขนส่งตู้สินค้าทางทะเลจึงมีความผันผวนในปี 2555

แนวโน้มของธุรกิจขนส่งตู้สินค้าทางทะเล

International Monetary Fund (IMF)
ได้ประมาณการณ์ว่าเศรษฐกิจโลกจะเติบโตจากร้อยละ 3.2 เป็นร้อยละ 3.5 ในปี 2556
โดยมีภูมิภาคเอเซียเป็นผู้นำการเติบโตของ GDP ส่วนปริมาณการค้าโลกจะเติบโตมากยิ่งขึ้นในปี
2556

[]

ที่มา: รายงาน World Economic Outlook ของ IMF ฉบับเดือนมกราคม 2556

อุตสาหกรรมการขนส่งตู้สินค้าทางทะเลได้เริ่มต้นปี 2556 ด้วยอัตราค่าระวางเฉลี่ยที่สูงขึ้น
ตามดัชนีค่าระวางของ CCFI อัตราค่าระวางเฉลี่ยเมื่อต้นปี 2556 สูงขึ้นร้อยละ 26
เทียบกับช่วงเวลาเดียวกันของปีก่อนหน้า

กิจกรรมการขนส่งตู้สินค้าทั่วโลกจะเติบโตประมาณร้อยละ 8-9
โดยมีศูนย์กลางของกิจกรรมภายในภูมิภาคเอเซีย
และจากภูมิภาคเอเซียไปตะวันออกกลางและเอเซียใต้

ในปี 2555 ปริมาณการค้าจากจีน ไปเอเซียตะวันออกเฉียงใต้ และจากเอเซียไป
ตะวันออกกลางและเอเซียใต้ ขยายตัวร้อยละ 8 และ ร้อยละ 3 ตามลำดับ
มีการคาดการณ์ว่าปริมาณการค้าใน 2 เส้นทางนี้จะขยายตัวร้อยละ 12 ในปี 2556

กลุ่มฯ มีบริการในเครือข่ายพร้อมที่จะรองรับการเติบโตดังกล่าว เช่น
การขยายกิจกรรมการแลกระวางในเส้นทางบริการ RAM (จีน – ตะวันออกกลาง)
การใช้เรือขนาดใหญ่ขึ้นในเส้นทางบริการ RKI (จีน – อินเดียตะวันตก) การเพิ่มบริการเส้นทาง
RCE (จีน – อินเดียตะวันออก) และ RBC 2 (จีน – ไทย)

ในด้านอุปทาน กำลังบรรทุกส่วนเกินยังเป็นอุปสรรคต่อเนื่องไปในปี 2556
มีการคาดการณ์ว่ากำลังบรรทุก ณ สิ้นเดือนธันวาคม 2556 จะอยู่ที่ 17.75 ล้านทีอียู
หรือเพิ่มขึ้นร้อยละ 9.5 จากเดือนธันวาคม 2555

อุปสงค์ยังคงแข็งแกร่งแต่ขึ้นอยู่กับวินัยและความเป็นอันหนึ่งอันเดียวกันของผู้ประกอบการในอุตสาหกรรมในการรักษาอัตราค่าระวางในระดับที่เหมาะสม

การค้าระหว่างเอเซียเหนือกับอาเซียน

[]

การค้าระหว่างจีน ฮ่องกง กับอาเซียน

[]

หมายเหตุ ; เอเซียเหนือครอบคลุมประเทศรัสเซีย จีน ฮ่องกง ไต้หวัน ญี่ปุ่น
เกาหลีเหนือและเกาหลีใต้

อาเซียนครอบคลุมประเทศในเอเซียตะวันออกเฉียงใต้ และพม่า

การค้าระหว่างเอเซียตะวันออก ตะวันออกกลาง เอเซียใต้

[]

หมายเหตุ : เอเซียตะวันออกครอบคลุมเอเซียตะวันออกเฉียงเหนือ และเอเซียตะวันออกเฉียงใต้

เอเซียใต้ครอบคลุมประเทศอินเดีย ปากีสถาน ศรีลังกา บังคลาเทศ

ตะวันออกกลางครอบคลุมประเทศในอ่าวเปอร์เซีย

ที่มา: วารสาร Containerisation International ฉบับเดือนกุมภาพันธ์ 2556

โครงสร้างรายได้ในปี 2555

รายได้หลักของกลุ่มฯ มาจากค่าระวาง (Freight Income)
ที่มีการตั้งราคาเป็นสกุลเงินเหรียญสหรัฐฯ และรับชำระเป็นเงินเหรียญสหรัฐฯ
หรือในสกุลเงินท้องถิ่นตามมูลค่าเทียบเท่า
รายได้จากค่าระวางมาจากการประกอบการขนส่งในสายงานธุรกิจหลักสองประเภท คือ SOC และ
COC

รายได้จากกิจกรรมหลักทั้งสองประเภทอยู่ในสัดส่วนที่เหมาะสมและสมดุลที่สร้างความมั่นใจว่า กลุ่มฯ
ใช้ประโยชน์สินทรัพย์อย่างเต็มประสิทธิภาพ ในขณะที่ธุรกิจ COC พึ่งพาเศรษฐกิจภูมิภาค ธุรกิจ SOC
อิงกระแสการค้าโลกจากปริมาณการขนส่งตู้สินค้าของสายการเดินเรือหลัก (MLOs)
ที่ผูกอยู่กับการค้าระหว่างซีกโลกตะวันออกและตะวันตก

อุปสงค์ที่ซบเซาในตลาดสหรัฐอเมริกาและยุโรป
กำลังบรรทุกส่วนเกินซึ่งกดดันอัตราค่าระวางในตลาดขนส่งสินค้าทางทะเล
ประกอบกับต้นทุนน้ำมันที่สูงขึ้นอย่างมาก ปี 2555
จึงไม่ใช่ปีที่สดใสของอุตสาหกรรมการขนส่งสินค้าทางทะเล
สภาพอุตสาหกรรมโดยรวมไม่สดใสและมีความไม่แน่นอนสูง

กลุ่มฯ ตกอยู่ในสถานการณ์กดดันเช่นเดียวกับผู้ประกอบการรายอื่น ต้องเผชิญสิ่งท้าทายได้แก่
อุปสงค์อ่อนตัว กำลังบรรทุกล้นตลาด อัตราค่าระวางลดลง และต้นทุนน้ำมันที่เพิ่มสูงขึ้น

รายได้แบ่งตามลักษณะการให้บริการ

ในปี 2555 ธุรกิจ COC มีสัดส่วนโดยเฉลี่ยร้อยละ 50
ของปริมาณการขนส่งตู้สินค้าโดยรวมของกลุ่มฯ และมีสัดส่วนรายได้ร้อยละ 43
ของรายได้จากการเดินเรือ ส่วนธุรกิจ SOC มีสัดส่วนโดยเฉลี่ยร้อยละ 50
ของปริมาณการขนส่งตู้สินค้าโดยรวมของกลุ่มฯ และมีสัดส่วนรายได้ร้อยละ 57
ของรายได้จากการเดินเรือ

[TABLE]

โครงสร้างรายได้แบ่งตามภูมิศาสตร์

โครงสร้างรายได้ของบริษัทฯ และบริษัทย่อย

+----------------------+--------+--------+---------+--------+--------+
| รา                   | 2555   | 2554   | 2553    | 2552   | 2551   |
| ยได้จากการขนส่งทางทะเล |        |        |         |        |        |
+----------------------+--------+--------+---------+--------+--------+
| Regional Container   | ล้านบาท | ล้านบาท | ล้านบาท  | ล้านบาท | ล้านบาท |
| Lines Public Company |        |        |         |        |        |
| Limited              | 703    | 996    | 669     | 1,296  | 2,134  |
+----------------------+--------+--------+---------+--------+--------+
| บริษัทย่อยที่ดำ           | ล      | ล      | ล้านเหร  | ล      | ล      |
| เนินงานในประเทศสิงคโปร์ | ้านเหรีย | ้านเหรีย | ียญสหรัฐฯ | ้านเหรีย | ้านเหรีย |
|                      | ญสหรัฐฯ | ญสหรัฐฯ |         | ญสหรัฐฯ | ญสหรัฐฯ |
| Regional Container   |        |        | 46.5    |        |        |
| Lines Pte. Ltd.      | 48.4   | 69.2   |         | 60.2   | 79.8   |
|                      |        |        | 458     |        |        |
| RCL Feeder Pte. Ltd. | 407.4  | 420    |         | 401.8  | 565.2  |
+----------------------+--------+--------+---------+--------+--------+
| บริษัทย่อยที่ด            | ล      | ล      | ล้านเหร  | ล      | ล      |
| ำเนินงานในประเทศฮ่องกง | ้านเหรีย | ้านเหรีย | ียญฮ่องกง | ้านเหรีย | ้านเหรีย |
|                      | ญฮ่องกง | ญฮ่องกง |         | ญฮ่องกง | ญฮ่องกง |
| Regional Container   |        |        | 18.3    |        |        |
| Lines (H.K.) Limited | 20.8   | 18.1   |         | 16.9   | 25.1   |
+----------------------+--------+--------+---------+--------+--------+

นโยบายในการแบ่งการดำเนินงานของบริษัทในกลุ่มฯ

บริษัท อาร์ ซี แอล จำกัด (มหาชน) เป็นบริษัทแม่
ทำหน้าที่วางแนวกลยุทธ์ในด้านธุรกิจและการดำเนินงาน โดยมีบริษัทย่อยที่สำคัญ ได้แก่

-   บริษัท Regional Container Lines Pte. Ltd. ในประเทศสิงคโปร์ เป็นเจ้าของเรือ

-   บริษัท RCL Feeder Pte. Ltd. ดำเนินงานขนส่งให้กับเจ้าของเรือ คือ บริษัท อาร์ ซี
    แอล จำกัด (มหาชน) และ บริษัท Regional Container Lines Pte. Ltd.

-   บริษัท Regional Container Lines (H.K.) Limited และ บริษัท Regional
    Container Lines Shipping Co., Ltd.
    ดำเนินธุรกิจและประสานกิจกรรมการค้าของกลุ่มฯ ในภูมิภาค
    จากเมืองท่าท้องถิ่นของตนในประเทศฮ่องกงและประเทศสาธารณรัฐประชาชนจีน ตามลำดับ

บริษัทฯ มีบริษัทย่อย บริษัทร่วมและบริษัทที่เกี่ยวข้องกันตามโครงสร้างกลุ่มบริษัทฯ ทั้งหมด 21 บริษัท
กระจายอยู่ตามประเทศต่างๆ ในภูมิภาคเอเชียตะวันออกเฉียงเหนือ เอเชียตะวันออกเฉียงใต้
คาบสมุทรเอเชียใต้ ตะวันออกกลาง และออสเตรเลีย นอกจากสำนักงานใหญ่ที่ตั้งอยู่ในกรุงเทพฯ
แล้ว บริษัทฯ ยังมีสำนักงานหลัก อีก 3 แห่งตั้งอยู่ใน สิงคโปร์ ฮ่องกง และเซี่ยงไฮ้
ซึ่งต่างเป็นเมืองศูนย์กลางท่าเทียบเรือที่มีปริมาณผ่านเข้าออกของสินค้ามากที่สุดในโลก

  ------------------------------------- ---------------------------------------------------
  ชื่อบริษัท                                กิจกรรมหลัก

  Regional Container Lines Public       ดำเนินการเดินเรือ เป็นเจ้าของเรือ กิจกรรมอื่นๆ
  Company Limited                       ที่เกี่ยวกับการเดินเรือ และลงทุนในบริษัทอื่น

  RCL Investment Pte. Ltd.              ลงทุนในบริษัทอื่น

  RCL Feeder Pte. Ltd.                  ลงทุนในบริษัทอื่น
                                        ดำเนินกิจการเดินเรือและรับรวบรวมสินค้าจากผู้ส่งออกรายย่อย

  Regional Container Lines Pte. Ltd.    เจ้าของและดำเนินกิจการเดินเรือ

  RCL Shipmanagement Pte. Ltd.          จัดการกองเรือ

  RCL Holdings Ltd.                     เจ้าของและดำเนินกิจการเดินเรือ

  Regional Container Lines (H.K.) Ltd.  ลงทุนในบริษัทอื่น
                                        ตัวแทนเดินเรือและการให้บริการการขนส่งและจัดการเกี่ยวกับสินค้า

  Regional Container Lines Shipping     ตัวแทนเดินเรือและนายหน้า
  Co., Ltd.                             

  RCL Logistics Co., Ltd.               บริการโลจิสติคส์

  RCL Agencies (M) Sdn Bhd              ตัวแทนเดินเรือ

  RCL Services S.A.                     ดำเนินกิจการเดินเรือ

  RCL Feeder Phils., Inc.               เป็นตัวแทนเรือ

  RCL (Australia) Pty. Ltd.             เป็นตัวแทนเรือ

  RCL (Korea) Ltd.                      เป็นตัวแทนเรือ และรับจัดการขนส่ง

  Regional Merchants International      รับจัดการขนส่งและบริการโลจิสติคส์
  Freight Forwarding Co., Ltd.          

  Regional Merchants Maritime Ltd.      ดำเนินการเดินเรือและบริการโลจิสติคส์

  Asian Bulk Shipping Co., Ltd.         ดำเนินกิจการเดินเรือ

  RCL (Vietnam) Co., Ltd.               เป็นตัวแทนเรือ

  PT Daerah Indah Shipping              ขนส่งทางทะเลและเป็นตัวแทนเรือ

  TIPS Co., Ltd.                        บริหารท่าเรือ

  Jurong Districentre Pte. Ltd.         บริการคลังสินค้า และกระจายสินค้า

  NH Prosperity Co., Ltd.               บริหารลานพักตู้คอนเทนเนอร์และคลังสินค้า
  ------------------------------------- ---------------------------------------------------

โครงสร้างกลุ่มบริษัทฯ ณ 31 ธันวาคม 2555 มีดังนี้

[]

  * บริษัท อาร์ ซี แอล (เกาหลี) จำกัด อยู่ในขั้นตอนการชำระบัญชี

การให้บริการโลจิสติคส์

ปี 2555 ถือเป็นปีที่ท้าทายอีกปีหนึ่งของบริษัท อาร์ ซี แอล โลจิสติคส์ ซึ่งเป็นบริษัทในกลุ่ม อาร์ ซี
แอล ที่ต้องแข่งขันและรับมือกับการเปลี่ยนแปลงของสภาวะแวดล้อมทางธุรกิจ แม้ว่า บริษัท อาร์ ซี
แอล โลจิสติคส์ ประสบความสำเร็จในการรักษาลูกค้าหลัก ได้แก่ บริษัท Nestle Thailand
และได้สัญญาให้บริการกลุ่มผลิตภัณฑ์อาหารสัตว์เพิ่ม แต่ต้องเสียลูกค้า BASF
ให้กับบริษัทคู่แข่งข้ามชาติรายอื่นเมื่อแข่งขันประมูลต่อสัญญาในช่วงปลายปี 2555 บริษัท อาร์ ซี แอล
โลจิสติคส์ ได้ประสานการทำงานอย่างใกล้ชิดกับบริษัท Regional Merchant International
Freight Forwarding Co., Ltd. (RMF) ซึ่งเป็นบริษัทย่อยของกลุ่ม อาร์ ซี
แอลในประเทศจีน เพื่อขยายบริการขนส่งสินค้าผ่านแดน เช่น
การให้บริการขนส่งสินค้าผ่านแดนไปประเทศลาว นอกเหนือจากปลายทางประเทศอื่นๆ
ธุรกิจที่จะเพิ่มขึ้นในประเทศจีนในอนาคตประกอบกับการที่ประเทศไทยเข้าเป็นส่วนหนึ่งของประชาคมเศรษฐกิจอาเซียนใน
ปี 2558 เป็นโอกาสที่สดใสสำหรับการให้บริการโลจิสติคส์ผ่านแดนไปยังประเทศเพื่อนบ้าน

ในการเตรียมรองรับโอกาสทางธุรกิจดังกล่าว บริษัท อาร์ ซี แอล โลจิสติคส์
จะต้องปรับกระบวนการทำงานให้ได้มาตรฐาน ISO โดยเร็วที่สุด ทั้งนี้ บริษัท อาร์ ซี แอล
โลจิสติคส์
ได้กำหนดทิศทางที่ชัดเจนที่จะให้บริการแบบครบวงจรโดยมีความชำนาญในอุตสาหกรรมอาหาร ดังนั้น
ในปี 2555 บริษัท อาร์ ซี แอล โลจิสติคส์ จึงริเริ่มโครงการ “5 ส” ในสำนักงาน
เพื่อขับเคลื่อนไปสู่มาตรฐาน ISO ในปี 2556 นอกจากนี้
ได้มีการพัฒนาระบบเทคโนโลยีสารสนเทศเพื่อการจัดเก็บข้อมูลทางอิเล็คทรอนิคส์แทนเอกสาร
รวมทั้งพัฒนาระบบการทำงานให้มีประสิทธิภาพสูงขึ้น
โดยคาดว่าโครงการพัฒนาระบบเทคโนโลยีสารสนเทศที่เรียกว่า Dolphin จะพร้อมยิ่งขึ้นในปี
2556 ที่จะสนับสนุนการบูรณาการข้อมูลสารสนเทศระหว่างหน่วยงานด้านปฏิบัติการ
รวมทั้งการปรับปรุงกระบวนงานทางบัญชี

ทั้งนี้ บริษัท อาร์ ซี แอล โลจิสติคส์ จำกัด
กำลังขับเคลื่อนทีมงานให้พร้อมสำหรับการเปลี่ยนแปลงและยกระดับการทำงานไปสู่เป้าหมายข้างต้นในฐานะผู้ให้บริการโลจิสติคส์
บริษัทฯ ตั้งเป้าที่จะขยายธุรกิจประเภทสัญญาบริการครบวงจรให้มากขึ้น
ส่วนการให้บริการขนส่งสินค้าทางบกยังคงเป็นบริการเสริมที่อำนวยความสะดวกแก่ลูกค้าที่ต้องการบริการขนส่งสินค้าต่อจากท่าเรือ
บริการดังกล่าวมีแนวโน้มเพิ่มขึ้นอย่างเห็นได้ชัด

กล่าวโดยรวม ธุรกิจโลจิสติคส์ของ กลุ่ม อาร์ ซี แอล สำหรับปี 2555
นับได้ว่าประสบความสำเร็จด้วยผลประกอบการ ที่ดีกว่าปีก่อนหน้า ฝ่ายบริหารมั่นใจว่าทั้ง บริษัท
อาร์ ซี แอล โลจิสติคส์ และบริษัท Regional Merchant International Freight
Forwarding Co., Ltd ซึ่งเป็นบริษัทย่อยของกลุ่ม อาร์ ซี แอล
จะสามารถขยายธุรกิจต่อไปได้อีกในปี 2556
และอยู่ในกลุ่มผู้ให้บริการโลจิสติคส์ที่เป็นที่รู้จักอย่างแพร่หลาย

สรุปการพัฒนาที่สำคัญในรอบปี 2555

1. ทรัพยากรมนุษย์

กลุ่มฯ คาดการณ์ว่าปี 2555 ยังเป็นปีที่ลำบากในการดำเนินธุรกิจ จึงได้เตรียมแผน 3 ปี
ภายใต้โครงการ “อาร์ ซี แอล สู่ปี 2558” เพื่อพลิกฟื้นสถานการณ์ไปสู่ผลประกอบการที่ดีขึ้น
โดยกำหนดเป้าหมายและทิศทางที่ชัดเจนสำหรับการดำเนินธุรกิจใน 2-3 ปีข้างหน้า
จัดทำแผนปฏิบัติงานที่สอดคล้องทั้งองค์กร เพื่อไปสู่การเป็น
“ผู้ให้บริการขนส่งตู้คอนเทนเนอร์และบริการโลจิสติคส์ชั้นนำในภูมิภาคเอเซียที่ได้รับความเชื่อถือในด้านประสิทธิภาพ
ของการดำเนินงานและคุณภาพของการให้บริการ
อันเป็นผลมาจากพนักงานที่มุ่งมั่นทำงานด้วยใจและความคิดสร้างสรรค์” ตามวิสัยทัศน์ที่กำหนดไว้

การประชุมพนักงาน (Town Hall Meeting) ประจำไตรมาส
จัดขึ้นเพื่อสร้างเสริมความสามัคคีและพัฒนาการสื่อสารภายในองค์กร
เป็นเวทีสำหรับกรรมการผู้จัดการกลุ่มฯ
แถลงผลประกอบการและความคาดหวังในการดำเนินธุรกิจให้พนักงานทุกคนรับทราบอย่างทั่วถึง

กิจกรรมหลักทางด้านทรัพยากรมนุษย์ที่ดำเนินการในปี 2555 ได้แก่การสำรวจความเห็นของพนักงาน
(Employee Opinion Survey) เพื่อรวบรวมความเห็น
ประเมินมุมมองและความผูกพันของพนักงานที่มีต่อองค์กร แบบสำรวจได้เน้น 3 ด้านหลัก ได้แก่
ความสอดคล้องกับทิศทางองค์กร (Alignment) ความสามารถ (Capacity)
และความผูกพันกับองค์กร (Engagement)
ผลจากการสำรวจได้นำไปสู่กิจกรรมภายใต้แผนปฏิบัติประจำปี 2556 ของฝ่ายทรัพยากรมนุษย์

2. งานภูมิภาค

ก. สำนักงานตามเขตภูมิศาสตร์

ในปี 2555 กลุ่มฯ มีสำนักงานตามเขตภูมิศาสตร์เท่าเดิม และเพิ่มตัวแทนเรือที่เมืองจิตตะกอง
(Chittagong) ปนตีอานัก (Pontianak) และ มากัสซาร์ (Makassar)
เพื่อขยายเครือข่ายบริการสำหรับลูกค้า COC และช่วยการปรับขึ้นค่าระวางในเส้นทางสายหลักด้วย

ข. การปรับบริการให้สอดคล้องกับสถานการณ์ธุรกิจ

กลุ่มฯ ได้ปรับบริการใน 4 เส้นทาง ในปี 2555 โดยลดเที่ยวการเดินเเรือในเส้นทาง ระหว่าง
เจเบล อาลี (Jebel Ali) – บันดาร์ อับบาส (Bandar Abbas) จาก 2 เที่ยวให้เหลือเพียง
1 เที่ยว และยกเลิกบริการจาก เจเบล อาลี (Jebel Ali) – คูเวต (Kuwait)
ให้เหมาะกับอุปสงค์ที่เปลี่ยนแปลงในคาบสมุทรอาหรับ

กลุ่มฯ ได้รวมเส้นทางบริการ RKI และ RCI ระหว่างประเทศจีน – อินเดียตะวันตก เข้าด้วยกัน
เป็นเส้นทางบริการ RKI และใช้เรือขนาดใหญ่ขึ้นตามหลัก economies of scale
เพื่อลดต้นทุนต่อหน่วยลง

3. เทคโนโลยีธุรกิจ (Biz - Technology)

ในสถานการณ์ที่อุตสาหกรรมการขนส่งสินค้าทางทะเลได้รับผลกระทบจากการค้าโลกที่ซบเซา กลุ่มฯ
เน้นการเพิ่มรายได้
และการลดค่าใช้จ่ายจากทุกหน่วยงานหลักและหน่วยงานสนับสนุนโดยร่วมกันหาแนวทางดำเนินการให้บรรลุเป้าหมายดังกล่าว

งานเทคโนโลยีสารสนเทศจึงเป็นฟันเฟืองหลักในการออกแบบและพัฒนาระบบงานที่นำองค์กรไปสู่เป้าหมาย
งานพัฒนาระบบที่ช่วยปรับปรุงกระบวนการทำงานที่มีประสิทธิภาพและโปร่งใสเพื่อการตัดสินใจทางธุรกิจที่ฉับไวได้เริ่มมาตั้งแต่ปี
2555 และต่อเนื่องในปี 2556

โครงการสำคัญที่ดำเนินการและแล้วเสร็จในปี 2555 มีดังนี้

Dolphin SAP Agency Rollout – Hong Kong : ระบบบัญชีการเงิน SAP
ได้เปิดใช้งานมาตั้งแต่ปี 2554 เพื่อสนับสนุนระบบปฏิบัติการ (Carrier System) ในปี 2555
กลุ่มฯ ได้พัฒนาและเตรียมงานหลักๆ
เช่นการทดสอบการใช้งานและการจัดอบรมให้กับผู้ใช้ระบบที่ทำหน้าที่ตัวแทนเรือในประเทศอื่นๆ
โดยได้เปิดใช้งานที่ประเทศฮ่องกงเป็นแห่งแรกเรียบร้อยแล้วเมื่อต้นปี 2556

Terminal Operations & Ship Husbandry System (TOS /HSHS) Enhancement :

เป็นโมดูลที่พัฒนาขึ้นเพื่อควบคุมค่าใช้จ่ายด้านปฏิบัติการที่ท่าเรือด้วยระบบและการใช้งานที่มีประสิทธิภาพเพื่อให้ได้ข้อมูลค่าใช้จ่ายที่ถูกต้องและทันการ
การปรับระบบให้เสถียรแล้วเสร็จในปี 2555
ช่วยให้ทีมปฏิบัติการภูมิภาคสามารถบริหารและบันทึกค่าใช้จ่ายที่เกี่ยวข้องกับงานปฏิบัติการได้อย่างมีประสิทธิภาพและโปร่งใส

  โครงการทางด้านเทคโนโลยีสารสนเทศที่อยู่ในแผนงานสำหรับปี 2556 มีดังนี้

Dolphin SAP Agency Rollout – Indonesia & China : กลุ่มฯ
กำหนดเปิดใช้งานระบบบัญชีการเงินสำหรับตัวแทนเรือในประเทศอินโดนีเซียและประเทศจีนในเดือนเมษายน
2556 และในเดือนตุลาคม 2556 ตามลำดับ

  Terminal and Depot Storage System Enhancement :
  เป็นโมดูลที่พัฒนาขึ้นเพื่อการคำนวณ

ค่ากองเก็บตู้สินค้าที่ท่าเรือและลานวางตู้สินค้า
การคำนวณจะอิงกับการเคลื่อนไหวและกองเก็บทางกายภาพของตู้สินค้า
การพัฒนาเพิ่มเติมมีจุดประสงค์เพื่อปรับปรุงระบบการคำนวณค่าใช้จ่ายให้ครอบคลุมทุกสถานการณ์และมีความโปร่งใส
Slot Management System : เป็นโมดูลที่พัฒนาเชิงบูรณาการ
ออกแบบโดยอิงกับกระบวนงานทางธุรกิจที่ได้ปรับปรุงให้มีประสิทธิภาพมากขึ้น
สามารถรองรับงานปฏิบัติการประจำวันตามสัญญาซื้อ-ขายหรือแลกระวาง
การคำนวณค่าระวางเรียกเก็บและการวางใบแจ้งหนี้
การนำระบบเทคโนโลยีมาใช้ในงานดังกล่าวจะช่วยปรับปรุงการจัดเก็บเอกสารสัญญาซื้อ-ขายหรือแลกระวาง
การคำนวณค่าระวางที่ถูกต้องและโปร่งใสทั้งในส่วนของเจ้าหนี้ และลูกหนี้

4. งานจัดการกองเรือ

ในรอบปี 2555 ฝ่ายจัดการกองเรือ ได้ดำเนินการปรับปรุงงานต่างๆ ตามมาตรฐานและข้อกำหนด
ในขณะเดียวกัน ได้เตรียมดำเนินการเพื่อรับการรับรองในเรื่องต่อไปนี้

1. Electronic Chart Display and Information System (ECDIS)
ซึ่งมีช่วงบังคับใช้ตั้งแต่เดือนกรกฎาคม 2555 ถึง เดือนกรกฎาคม 2561
เป็นระบบนำร่องเพื่อความปลอดภัยในการเดินเรือที่ให้ข้อมูลที่แม่นยำของตำแหน่งเรือรวมทั้งการวางเส้นทางเดินเรือที่ประหยัดการใช้น้ำมัน
มาตรฐาน ECDIS เป็นข้อกำหนดสำหรับการเดินเรือขนส่งทางทะเล ตามข้อบังคับ SOLAS V/19
ที่บังคับเรือต่อสร้างใหม่ทุกลำต้องติดตั้งระบบ EDIS ภายในเดือนกรกฎาคม 2555
และเรือขนส่งสินค้าทุกลำต้องปฏิบัติตามข้อกำหนดภายในเดือนกรกฎาคม 2561

กลุ่มฯ ได้ดำเนินการติดตั้งระบบ EDIS บนเรือของกลุ่มฯ แล้วประมาณร้อยละ 10
และจัดอบรมความรู้ในการใช้ระบบให้กับเจ้าหน้าที่ประจำเรือ

2. Ballast Water Management (BWM)
เป็นข้อกำหนดทางเทคนิคในการควบคุมถังอับเฉาและการบำบัดน้ำก่อนปล่อยลงทะเล
ซึ่งปัจจุบันได้เน้นมาตรการที่เข้มงวดยิ่งขึ้นในเรื่องการป้องกัน การลดและการกำจัดน้ำเสีย
ที่สอดคล้องกับกฏหมายระหว่างประเทศ
ประเทศที่เกี่ยวข้องจะต้องดำเนินการตามมาตรฐานเป็นขั้นตอนไปจนถึงปี 2556 ซึ่งเป็นปีบังคับใช้
ทั้งนี้ ข้อกำหนด BWM จะบังคับใช้ทั่วโลกในปี 2557

ในระหว่างปี 2555 กลุ่มฯ ได้จัดให้มีคู่มือการทำงานตามข้อกำหนด BWM
บนเรือทุกลำและจัดอบรมเจ้าหน้าที่ประจำเรือ ร้อยละ 10 ของเรือที่กลุ่มฯ
เป็นเจ้าของได้รับใบรับรองจากสถาบันรับรองมาตรฐานเรือแล้ว

3. Occupational Health Safety and Standard (OHSAS 18001)
เป็นข้อกำหนดมาตรฐานด้านสุขอนามัยและความปลอดภัยของผู้ปฏิบัติงานบนเรือ
มาตรฐานดังกล่าวช่วยให้องค์กรบริหารจัดการและควบคุมด้านสุขอนามัยและความปลอดภัย
รวมทั้งการจัดการความเสี่ยงและปรับปรุงประสิทธิภาพทั้งของพนักงานและองค์กร กลุ่มฯ
ได้เลื่อนกำหนดการปฏิบัติตามขั้นตอนมาตรฐาน OHSAS 18001 เพื่อขอรับใบรับรองออกไปในปี
2557-2558 เนื่องจากมีงานเร่งด่วนที่ต้องดำเนินการตามข้อกำหนดมาตรฐานใหม่ ได้แก่ Ship
Energy Efficiency Management Plan (SEEMP) และ Maritime Labour Convention
2006 (MLC 2006)

ในระหว่างปี 2555 กลุ่มฯ ได้จัดให้มีคู่มือ Maritime Labour Convention 2006
ซึ่งเป็นส่วนหนึ่งของข้อกำหนดมาตรฐาน OHSAS 18001 บนเรือทุกลำ กลุ่มฯ
ดำเนินการสำรวจความแตกต่างจากข้อกำหนดมาตรฐาน (gap analysis)
ตลอดจนให้มีการตรวจสอบจากสถาบันรับรองมาตรฐานเรือ
เพื่อให้เป็นไปตามขั้นตอนในการขอรับใบรับรอง

4. Ship Energy Efficiency Management Plan (SEEMP)
เป็นข้อกำหนดมาตรฐานที่ครอบคลุมข้อพึงปฏิบัติในการใช้น้ำมันอย่างมีประสิทธิภาพ เช่น
การใช้ความเร็วที่เหมาะสม การบริหารระยะทางเดินเรือตลอดเที่ยวการเดินเรือ
มาตรการดังกล่าวจะช่วยลดการใช้น้ำมันลงได้มาก
และส่งผลต่อการลดการปล่อยก๊าซคาร์บอนไดออกไซด์
ข้อกำหนดมาตรฐานที่ปรับปรุงใหม่ดังกล่าวบังคับให้ทั้งเรือที่ประจำการและเรือต่อสร้างใหม่ที่ออกให้บริการระหว่างประเทศต้องปฏิบัติตามข้อกำหนด
SEEMP ภายในเดือนมกราคม 2556 และดำเนินการตามขั้นตอนเพื่อขอใบรับรองภายในปี 2558

กลุ่มฯ ได้จัดให้มีคู่มือ SEEMP บนเรือทุกลำ ร้อยละ 25 ของเรือที่กลุ่มฯ
เป็นเจ้าของได้รับใบรับรองจากสถาบันรับรองมาตรฐานเรือแล้ว

5.  แผนงานในอนาคต

ภาวะเศรษฐกิจโลกในปี 2556 สะท้อนการเติบโตที่เข้มแข็งกว่าปี 2555
โดยมีการขยายตัวในอัตราร้อยละ 3.5 แม้ว่าภาวะเศรษฐกิจโลกมีแนวโน้มในทิศทางที่ดีขึ้น
อุตสาหกรรมการขนส่งตู้สินค้าทางทะเลยังต้องระมัดระวังอย่างมาก และต้องเฝ้าติดตามสถานการณ์
ทั้งด้านราคาน้ำมันที่ผันผวน และเรือที่ต่อสร้างแล้วเสร็จและเข้าประจำการ

ในปี 2556 กลุ่มฯ
จะติดตามสถานการณ์ทางการค้าและให้ความสำคัญกับการปรับปรุงบริการในเครือข่าย กลุ่มฯ
จะปรับรูปแบบการให้บริการเส้นทางหลักๆ เช่น เส้นทางจากจีน ไปเอเซียใต้
และเส้นทางจากเอเซีย ไป ออสเตรเลีย เพื่อปรับปรุงต้นทุนดำเนินการให้มีประสิทธิภาพมากยิ่งขึ้น
นอกจากนี้ กลุ่มฯ ได้เพิ่มบริการใหม่ เช่น เส้นทางที่สองจากจีน ไป กรุงเทพฯ และเส้นทางจากจีน
ไป อินเดียตะวันออก เพื่อเพิ่มรายได้จากอุปสงค์ที่เติบโตอย่างรวดเร็ว ในขณะเดียวกัน กลุ่มฯ
จะปรับปรุงประสิทธิภาพบริการอย่างต่อเนื่องทั้งในลักษณะให้บริการร่วมกับพันธมิตรธุรกิจและการแลกระวางระหว่างกัน